У знак пратэсту супраць нахабных паводзінаў расійскіх хакеістаў заўзятары закідалі пляцоўку пластыкавымі бутэлькамі і нейкімі іншымі прадметамі. Узнікла шматхвілінная паўза. Праз 8 секунд пасля таго, як гульня была адноўлена, яшчэ адну бойку арганізаваў галоўны мардаварот “Віцязя Крыстафер Брэнан, які збіў Уладзіміра Дзянісава. Наш хакеіст ляжаў на лёдзе, спрабуючы ўратавацца ад раз’юшанага тафгая, а беларускія заўзятары зноў закідалі лёд, а таксама лаўку запасных “Віцязя пластыкавымі бутэлькамі. Некаторыя з іх, верагодна, трапілі ў галоўнага трэнера расійцаў Андрэя Назарава, які схапіў клюшку і праз агароджу пачаў лупіць у бок балельшчыкаў, ды так рэзва, што клюшка зламалася. Сітуацыю змагло супакоіць толькі з’яўленне на сектары міліцэйскага спецназу, які адціснуў заўзятараў ад агароджы. Назараў быў выдалены з пляцоўкі і сыходзіў у падтрыбунныя памяшканні, дэманструючы рукамі грубыя жэсты на адрас мінскай публіцы.